Beraadgangers by die Solidariteit Beweging se Toekomsberaad sê hulle kon weer moed skep vir wat die toekoms vir Afrikaners en veral vir die jeug mag inhou.
“Hierdie planne kan egter nie verwesenlik word sonder betrokke en aktiewe gemeenskappe nie. Daarom hou ons ’n massiewe beraad waarby al die lede en ondersteuners van die instellings in die Beweging genooi word om saam te kom dink en deel te neem aan die bou van ’n toekoms vir ons en ons nageslag.”